Document ID: 32005D0942

KOMISIJAS LĒMUMS
(2005. gada 21. decembris),
ar kuru saskaņā ar Padomes Direktīvu 1999/105/EK pilnvaro dalībvalstis pieņemt lēmumus par garantijām attiecībā uz meža reproduktīvo materiālu no trešām valstīm
(izziņots ar dokumenta numuru K(2005) 5485)
(2005/942/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 22. decembra Direktīvu 1999/105/EK par meža reproduktīvā materiāla tirdzniecību (1), un jo īpaši tās 19. panta 3. punktu,
tā kā:
(1)
Ievērojot Direktīvas 1999/105/EK 19. panta 1. punktu, Padome pēc Komisijas priekšlikuma nosaka, vai meža reproduktīvais materiāls, kas iegūts kādā trešā valstī, sniedz tādu pašu garantiju attiecībā uz tā ieguves avota apstiprināšanu un tā tirdzniecībai paredzēto ražošanas pasākumu veikšanu, kāds ir meža reproduktīvajam materiālam, kas iegūts Kopienā un atbilst šīs direktīvas noteikumiem.
(2)
Tomēr pašlaik pieejamā informācija par nosacījumiem, ko piemēro trešās valstīs, joprojām nav pietiekama, lai Komisija varētu pieņemt jebkādu šādu lēmumu attiecībā uz trešām valstīm.
(3)
Lai novērstu traucējumus tirgus struktūrās, dalībvalstis būtu jāpilnvaro pieņemt tādus lēmumus attiecībā uz īpašiem no noteiktām valstīm ievestiem materiāliem. Komisijas veiktā analīze rāda, ka šis materiāls dod garantijas, kas ir līdzvērtīgas garantijām, ko saskaņā ar Direktīvu 1999/105/EK piemēro Kopienā ražotam meža reproduktīvajam materiālam.
(4)
Šajā lēmumā paredzētie pasākumi ir saskaņā ar Pastāvīgās lauksaimniecības, dārzkopības un mežsaimniecības sēklu un pavairošanas materiāla komitejas atzinumu,
IR PIEŅĒMUSI ŠO LĒMUMU.
1. pants
Dalībvalstis ir pilnvarotas pieņemt lēmumu attiecībā uz pielikumā uzskaitītajām trešām valstīm un attiecībā uz tajā pašā pielikumā minētā ieguves avota sugām, kategorijām un veida un to, vai meža reproduktīvais materiāls, kas iegūts šajās valstīs, sniedz tādu pašu garantiju attiecībā uz tā ieguves avota apstiprināšanu un tā tirdzniecībai paredzēto ražošanas pasākumu veikšanu, kāds ir meža reproduktīvajam materiālam, kas iegūts Kopienā un atbilst šīs Direktīvas 1999/105/EK noteikumiem.
Šādam no trešām valstīm ievestajam meža reproduktīvajam materiālam pievieno izcelsmes valsts izdotu oriģināla apliecību vai oficiālu apliecību un ierakstus, kuros ietverta sīka informācija par eksportējamajiem sūtījumiem, ko trešajā valstī nodrošina piegādātājs.
2. pants
Dalībvalstis nekavējoties informē Komisiju un citas dalībvalstis par jebkuru lēmumu, kas pieņemts, ievērojot šo lēmumu, un par jebkuru šāda lēmuma atsaukšanu.
3. pants
Pilnvarojumu, kas ir paredzēts 1. pantā, piemēro no 2006. gada 1. janvāra, un tā termiņš beidzas 2008. gada 31. decembrī.
4. pants
Šis lēmums ir adresēts dalībvalstīm.
Briselē, 2005. gada 21. decembrī

Labels: 3
15
6